Diari Oficial de la Generalitat Valenciana


Sumari del DOGV 5050, del 15-07-2005 (2005/7872)

Informació pública del programa d'actuació aïllada de la unitat d'execució núm. 10 bis.
---------------------------------------------------------------------------------------

### Dades del document

Número de DOGV
:   5050

Data del DOGV
:   15-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7872


Organisme emissor
:   Ajuntament de Benigànim

Tipus de document
:   Anunci

Informació pública del programa d'actuació aïllada de la unitat d'execució núm. 10 bis. [2005/7872]
  
En compliment del que disposen els articles 46, 69 i concordants de la Llei 6/1994, de 15 de novembre, de la Generalitat Valenciana (LRAU), es fa públic que, per acord de l'Ajuntament en Ple de data 27 de maig de 2005, s'ha resolt sotmetre a informació pública per un termini de vint dies el programa d'actuació aïllada i projecte d'urbanització de la unitat d'execució núm. 10 bis, del sòl urbà residencial, redactat i gestionat directament per este ajuntament i que afecta:
  
Delimitació de l'àmbit d'actuació de la UE 10 bis.
  
L'àmbit de la unitat d'execució núm. 10 bis, correspon a l'espai residual sense urbanització entre les unitats d'execució núm. 9 - 10 del sòl urbanitzable residencial, i el sòl urbà consolidat amb l'edificació i urbanització completa del Pla General de Benigànim, sent un dels supòsits descrits en l'apartat 4.6.1 unitats d'execució per a completar el viari, de les directrius del Pla General de Benigànim, al correspondre a una única parcel·la que disposa de la urbanització incompleta en un viari al qual dóna front i falta l'altre vial o carrer amb què forma el cantó o xamfrà.
  
La seua delimitació correspon a una única parcel·la cadastral o propietat corresponent a la parcel·la cadastral 0012D03 00YJ21C 9269 BA, que comprén tant el sòl que el pla general destina a aprofitament lucratiu o solar i, l'espai confrontant destinat a ús dotacional públic, de la xarxa d'espais lliures: viari.
  
La informació pública s'anunciarà per mitjà d'edicte publicat en un diari d'informació general editat a la Comunitat Valenciana i, ?posteriorment o simultàniament- en el Diari Oficial de la Generalitat Valenciana, sent el termini d'exposició de 20 dies comptats des de l'última publicació de l'edicte.
  
Durant el període d'informació pública regirà el que disposen els esmentats preceptes i, per tant, podran formular-se al·legacions sobre l'alternativa tècnica que podrà ser objecte de pública consulta en l'ajuntament, podran presentar-se altres alternatives tècniques, cabrà la pròrroga per vint dies addicionals si, durant els deu primers dies d'informació pública, alguna persona es comprometera a presentar una alternativa tècnica substancialment diferent de la inicial i prestara caució d'això, i podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques se celebrarà en la següent data hàbil a la conclusió del termini per a presentar-les i, durant els deu dies següents, les actuacions podran ser objecte de consulta i al·legacions i els competidors podran associar-se unint les seues proposicions. No obstant això, podran formular-se al·legacions o realitzar-se les actuacions legalment previstes en relació amb el programa d'actuació aïllada i el projecte d'urbanització de la UE 10 bis.
  
Així mateix, el present anunci servirà de notificació als propietaris desconeguts, o propietaris el domicili dels quals s'ignora, segons el que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
El que es fa públic per a general coneixement, de conformitat amb el que disposa l'article 46 de la Llei Reguladora de l'Activitat Urbanística, Llei 6/1994.